Precizēts

Ministru kabineta rīkojuma projekta

## „Par Alojas novada pašvaldības nekustamo īpašumu pārņemšanu valsts īpašumā Finanšu ministrijas valdījumā un pārdošanu” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Pārņemt valsts īpašumā divus būvju īpašumus Ozolmuižā, Brīvzemnieku pagastā, Alojas novadā, un nodot Finanšu ministrijas valdījumā, jo tie vairs netiek izmantoti Ministru kabineta 2008.gada 3.decembra rīkojumā Nr.761 „Par valsts nekustamo īpašumu nodošanu Limbažu rajona Brīvzemnieku pagasta pašvaldības īpašumā” minēto pašvaldības funkciju īstenošanai.Ņemot vērā, ka nekustamie īpašumi nav nepieciešami publisku personu funkciju nodrošināšanai, atļaut valsts akciju sabiedrībai “Valsts nekustamie īpašumi” tos atsavināt Publiskas personas mantas atsavināšanas likumā noteiktajā kārtībā.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 4.panta pirmā un otrā daļa, 5.panta pirmā daļa, 14.pants, 42.panta pirmā daļa un 43.pants. Likuma „Par pašvaldībām” 21.panta pirmās daļas 17.punkts.Ministru kabineta 2008.gada 3.decembra rīkojuma Nr.761 „Par valsts nekustamo īpašumu nodošanu Limbažu rajona Brīvzemnieku pagasta pašvaldības īpašumā” 2.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Alojas novada dome, pamatojoties uz Ministru kabineta 2008.gada 3.decembra rīkojumu Nr.761 „Par valsts nekustamo īpašumu nodošanu Limbažu rajona Brīvzemnieku pagasta pašvaldības īpašumā” <https://likumi.lv//ta/id/184800?&search=on> (turpmāk – Rīkojums Nr.761), pārņēma Alojas novada pašvaldības īpašumā Izglītības un zinātnes ministrijas valdījumā esošo valsts nekustamo īpašumu “Mācību darbnīcas” (nekustamā īpašuma kadastra Nr.6648 506 0002), Brīvzemnieku pagastā, Alojas novadā (turpmāk - nekustamais īpašums “Mācību darbnīcas”), lai nodrošinātu likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 1., 2., 4., 5., 6., 7., un 10. punktā minēto funkciju īstenošanu – *izmantot komunālo pakalpojumu (ūdensapgāde un kanalizācija, siltumapgāde, notekūdeņu savākšana, novadīšana un attīrīšana, sadzīves atkritumu apsaimniekošana) organizēšanai, administratīvās teritorijas labiekārtošanai, parku, skvēru un zaļo zonu ierīkošanai un uzturēšanai, iedzīvotājiem noteikto tiesību nodrošināšanai pamatizglītības un vispārējās vidējās izglītības iegūšanā, pirmsskolas un skolas vecuma bērnu nodrošināšanai ar vietām mācību un audzināšanas iestādēs, organizatoriskas un finansiālas palīdzības sniegšanai ārpusskolas mācību un audzināšanas iestādēm un izglītības atbalsta iestādēm, tradicionālo kultūras vērtību saglabāšanai, tautas jaunrades attīstībai, iedzīvotāju veselīga dzīvesveida veicināšanai, veselības aprūpes pieejamības nodrošināšanai, sociālās aprūpes nodrošināšanai, saimnieciskās darbības sekmēšanai attiecīgajā administratīvajā teritorijā un bezdarba samazināšanai.*Atbilstoši Publiskas personas mantas atsavināšanas likuma 42. panta pirmajā daļā noteiktajam Alojas novada pašvaldībai Rīkojuma Nr.761 2.2. apakšpunktā noteikts pienākums nekustamos īpašumus bez atlīdzības nodot valstij, ja tie vairs netiek izmantoti Rīkojuma Nr.761 2.1. apakšpunktā minēto pašvaldības funkciju nodrošināšanai. Ministru kabineta lēmuma pieņemšanas un nekustamā īpašuma nodošanas brīdī nekustamais īpašums “Mācību darbnīcas” (nekustamā īpašuma kadastra Nr.6648 506 0002) sastāvēja no piecām būvēm (būvju kadastra apzīmējumi: 6648 006 0041 001, 6648 006 0041 002, 6648 006 0041 003, 6648 006 0041 004 un 6648 006 0041 005). Īpašuma tiesības uz nekustamo īpašumu nostiprinātas Brīvzemnieku pagasta pašvaldībai Brīvzemnieku pagasta zemesgrāmatas nodalījumā Nr.100000120130, lēmuma datums: 29.12.2008., un teritoriālās reformas rezultātā Alojas novada pašvaldībai, lēmuma datums: 09.05.2016. Alojas novada pašvaldība ir izvērtējusi nekustamā īpašuma “Mācību darbnīcas” sastāvā esošās ēkas “Mācību laboratorija” (būves kadastra apzīmējums 6648 006 0041 005) un ēkas “Mācību darbnīca” (būves kadastra apzīmējums 6648 006 0041 004) nepieciešamību pašvaldībai un konstatējusi, ka minētās būves nav vairs nepieciešamas rīkojuma Nr.761 2.1. punktā noteikto pašvaldības autonomo funkciju nodrošināšanai. Izglītības un zinātnes ministrija ar 2017.gada 8.jūnija vēstuli Nr.01-10e/2233 ir informējusi Finanšu ministriju, ka nekustamais īpašums “Mācību darbnīcas” nav nepieciešams Izglītības un zinātnes ministrijas vai tās padotībā esošo iestāžu funkciju nodrošināšanai, vienlaicīgi lūdzot Finanšu ministriju (valsts akciju sabiedrību “Valsts nekustamie īpašumi”) kā attiecīgās nozares kompetento institūciju izvērtēt turpmāko lietderīgāko risinājumu rīcībai ar nekustamo īpašumu “Mācību darbnīcas”, izvērtējot iespēju to saglabāt valsts īpašumā vai nodot atsavināšanai.Valsts nekustamā īpašuma atsavināšanu saskaņā ar Publiskas personas mantas atsavināšanas likuma 9.pantu veic valsts akciju sabiedrība “Valsts nekustamie īpašumi”. Valsts akciju sabiedrības “Valsts nekustamie īpašumi” Īpašumu izvērtēšanas komisija 2017.gada 22.jūnijā (prot.Nr.IZKP-17/26, 8.punkts) un 2017.gada 3.augustā (prot. Nr.IZKP-17/31, 14.punkts) konceptuāli ir atbalstījusi būvju (būvju kadastra apzīmējumi 6648 006 0041 004 un 6648 006 0041 0045) pārņemšanu valsts īpašumā Finanšu ministrijas valdījumā, un pēc to pārņemšanas virzīt to atsavināšanai, noteiktā kārtībā sagatavojot attiecīgu Ministru kabineta rīkojuma projektu. Pieņemot lēmumu par atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā to, ka būves atrodas uz fiziskām personām kopīpašumā esošas zemes vienības 2.5 ha platībā (zemes vienības kadastra apzīmējums 6648 006 0041) ‑ "Gāgari”,  Brīvzemnieku pagastā, Alojas novadā sastāvā, līdz ar to būves nav piemērotas valsts funkciju nodrošināšanai un valsts akciju sabiedrības „Valsts nekustamie īpašumi” saimnieciskās darbības veikšanai.Ievērojot iepriekš minēto, Alojas novada dome:1. 24.08.2017. ir pieņēmusi lēmumu Nr.353 “Par nekustamā īpašuma “Mācību darbnīcas”, Brīvzemnieku pagastā sadalīšanu un nodošanu valstij”, ar kuru tiek nolemts atdalīt no nekustamā īpašuma “Mācību darbnīcas” ēku “Mācību darbnīca” (būves kadastra apzīmējums 6648 006 0041 004) un jaunizveidoto nekustamo īpašumu “Ozolmuižas darbnīcas”, kas sastāv no ēkas ar kadastra apzīmējumu: 6648 006 0041 004 nodot valstij bez atlīdzības.
2. 28.09.2017. ir pieņēmusi lēmumu Nr.426 “Par nekustamā īpašuma “Mācību darbnīcas”, Brīvzemnieku pagastā sadalīšanu un nodošanu valstij”, ar kuru tiek nolemts atdalīt no nekustamā īpašuma “Mācību darbnīcas” ēku “Mācību laboratorija” (būves kadastra apzīmējums 6648 006 0041 005) un jaunizveidoto nekustamo īpašumu “Ozolmuižas remontdarbnīcas”, kas sastāv no ēkas ar kadastra apzīmējumu: 6648 006 0041 005 nodot valstij bez atlīdzības.

Rezultātā ir izveidoti divi patstāvīgi būvju nekustamie īpašumi, kas tiek nodoti bez atlīdzības valsts īpašumā Finanšu ministrijas valdījumā.1. Nekustamais īpašums „Ozolmuižas darbnīcas” (nekustamā īpašuma kadastra Nr. 6648 506 0005) ‑  būve (būves kadastra apzīmējums 6648 006 0041 004) – Ozolmuižā, Brīvzemnieku pagastā, Alojas novadā (turpmāk – nekustamais īpašums „Ozolmuižas darbnīcas”) Īpašuma tiesības uz nekustamo īpašumu ir nostiprinātas Brīvzemnieku pagasta zemesgrāmatas nodalījumā Nr.100000571466 Alojas novada pašvaldībai, lēmuma datums: 09.10.2017.
2. Nekustamais īpašums „Ozolmuižas remontdarbnīcas” (nekustamā īpašuma kadastra Nr. 6648 506 0006) - būvi (būves kadastra apzīmējums 6648 006 0041 005) – Ozolmuižā, Brīvzemnieku pagastā, Alojas novadā (turpmāk – nekustamais īpašums „Ozolmuižas remontdarbnīcas”). Īpašuma tiesības uz nekustamo īpašumu ir nostiprinātas Brīvzemnieku pagasta zemesgrāmatas nodalījumā Nr.100000572700 Alojas novada pašvaldībai, lēmuma datums: 17.11.2017.

Rīkojuma projekts paredz uzdevumu Finanšu ministrijai pārņemt no Alojas novada pašvaldības nekustamos īpašumus „Ozolmuižas darbnīcas” un „Ozolmuižas remontdarbnīcas” un normatīvajos aktos noteiktajā kārtībā ierakstīt tos zemesgrāmatā uz valsts vārda Finanšu ministrijas personā un tad pārdot izsolē Atsavināšanas likuma noteiktajā kārtībā.1. Nekustamā īpašuma „Ozolmuižas darbnīcas” raksturojums:

Nekustamais īpašums „Ozolmuižas darbnīcas” sastāv no būves (būves (būves kadastra apzīmējums 6648 006 0041 004) - *remontdarbnīca* 908.70 kv.m. platībā, būves galvenais lietošanas veids: rūpnieciskās ražošanas ēkas.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma „Ozolmuižas darbnīcas”, kadastrālā vērtība uz 01.01.2018. ir 10476 *euro*.Nekustamais īpašums „Ozolmuižas darbnīcas” nav iznomāts. Nekustamajam īpašumam „Ozolmuižas darbnīcas” nav reģistrēti apgrūtinājumi.Nekustamais īpašums „Ozolmuižas darbnīcas” saistīts ar zemes vienību (zemes vienības kadastra apzīmējums 6648 006 0041), kas ietilpst nekustamā īpašuma (nekustamā īpašuma kadastra Nr.6648 006 0040) "Gāgari”, Brīvzemnieku pagastā, Alojas novadā, sastāvā. Īpašuma tiesības uz nekustamo īpašumu "Gāgari” nostiprinātas Brīvzemnieku pagasta zemesgrāmatas nodalījumā Nr.196, fiziskām personām Mārtiņam Brauķim un Ilzei Brauķim ½ domājamās daļas apmērā katram, lēmuma datums: 17.09.2008.Alojas novada domes 24.08.2017. lēmumā Nr.353 ir norādīts, ka Alojas novada domē saņemts ZS “Sūnas” ierosinājums atsavināt nekustamā īpašuma “Mācību darbnīcas”, Brīvzemnieku pagastā sastāvā esošu ēku: “Mācību darbnīca”, ar kadastra apzīmējumu: 6648 006 0041 004 (nekustamo īpašumu „Ozolmuižas darbnīcas”). ZS “Sūnas” saskaņā ar Atsavināšanas likumu nav pirmpirkuma tiesību uz nekustamo īpašumu „Ozolmuižas darbnīcas”.2. Nekustamā īpašuma „Ozolmuižas remontdarbnīcas” raksturojums: Nekustamais īpašums „Ozolmuižas remontdarbnīcas” sastāv no būves (būves kadastra apzīmējums 6648 006 0041 005) - *remontdarbnīca* 889.30  kv.m platībā, būves galvenais lietošanas veids: rūpnieciskās ražošanas ēkas.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma „Ozolmuižas remontdarbnīcas”, kadastrālā vērtība uz 01.01.2018. ir 10253 *euro*.Nekustamais īpašums „Ozolmuižas remontdarbnīcas” ir iznomāts. Starp Alojas novada domi un SIA "LKWanderer" 09.02.2016. noslēgts nedzīvojamo telpu nomas līgums Nr. 5-28-4/16/7, saskaņā ar kuru Alojas novada dome nodod lietošanā ēku 889.30 m2 platībā (būves kadastra apzīmējums 6648 006 0041 005) - darbnīcu vajadzībām.Nekustamajam īpašumam „Ozolmuižas remontdarbnīcas” Brīvzemnieku pagasta zemesgrāmatas nodalījumā Nr.100000572700 III daļas 1.iedaļā nostiprināta nomas tiesība uz būvi ar kadastra apzīmējumu 6648 006 0041 005, nosakot nomas termiņu no 09.02.2016. līdz 08.02.2026. SIA „LKWanderer”.Atbilstoši Civillikuma 2126.pantam ierakstot īres vai nomas līgumu zemesgrāmatās, nomnieks vai īrnieks iegūst lietu tiesību, kas ir spēkā arī pret trešām personām. Ņemot vērā minēto, ja nekustamā īpašuma „Ozolmuižas remontdarbnīcas” ieguvējs nebūs nomnieks, tad ieguvējam būs saistošs nomas līgums ar SIA "LKWanderer”.Nekustamais īpašums „Ozolmuižas remontdarbnīcas” saistīts ar zemes vienību (zemes vienības kadastra apzīmējums 6648 006 0041), kas ietilpst nekustamā īpašuma (nekustamā īpašuma kadastra Nr.6648 006 0040) "Gāgari”, Brīvzemnieku pagastā, Alojas novadā, sastāvā. Īpašuma tiesības uz nekustamo īpašumu "Gāgari” nostiprinātas Brīvzemnieku pagasta zemesgrāmatas nodalījumā Nr.196, fiziskām personām Mārtiņam Brauķim un Ilzei Brauķim ½ domājamās daļas apmērā katram, lēmuma datums: 17.09.2008.Alojas novada domes 28.09.2017. lēmumā Nr.426 ir norādīts, ka Alojas novada domē saņemts nomnieka - SIA “LKWanderer” ierosinājums atsavināt nekustamā īpašuma “Mācību darbnīcas”, Brīvzemnieku pagastā sastāvā esošu ēku: “Mācību laboratorijas”, ar kadastra apzīmējumu: 6648 006 0041 005 (nekustamo īpašumu „Ozolmuižas remontdarbnīcas”). Nomniekam saskaņā ar Atsavināšanas likumu nav pirmpirkuma tiesību uz nekustamo īpašumu „Ozolmuižas remontdarbnīcas”.Nekustamā īpašuma "Gāgari” zemes kopīpašniekiem ir pirmpirkuma tiesības uz nekustamo īpašumu “Ozolmuižas darbnīcas” un nekustamo īpašumu „Ozolmuižas remontdarbnīcas”. Zemes kopīpašniekiem, vienlaikus ar sludinājumu par publiskas personas nekustamā īpašuma izsoli, tiks nosūtīts paziņojums par izsoli, vienlaicīgi uzaicinot personas mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā šā likuma 4.panta ceturtās daļas 7.punktā minētās personas neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā minētās personas ir tiesīgas iegādāties nekustamo īpašumu izsolē vispārējā kārtībā. Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, valsts akciju sabiedrība „Valsts nekustamie īpašumi”, mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks norādīts, ka pārdodamie valsts nekustamie īpašumi „Ozolmuižas darbnīcas” un “Ozolmuižas remontdarbnīcas” atrodas uz privātīpašumā esošas zemes vienības kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies pirmpirkuma tiesīgās personas – zemes kopīpašnieki, valsts nekustamā īpašuma ieguvējs un zemes kopīpašnieki atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam. Nekustamo īpašumu „Ozolmuižas darbnīcas” un “Ozolmuižas remontdarbnīcas” atsavināšanu saskaņā ar Atsavināšanas likuma 4.panta otro daļu ierosina Finanšu ministrija (valsts akciju sabiedrība „Valsts nekustamie īpašumi”).Rīkojuma projekts paredz nekustamā īpašuma valdītājam – Finanšu ministrijai uzdevumu nodot pircējiem valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pirmpirkuma tiesīgās personas - nekustamā īpašuma "Gāgari” kopīpašnieki, uz kuru zemes atrodas valsts nekustamie īpašumi „Ozolmuižas darbnīcas” un “Ozolmuižas remontdarbnīcas”.Ja pirmpirkuma tiesīgās personas neizmanto savas Atsavināšanas likumā noteiktās tiesības, tad - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties projektā iekļautos valsts nekustamos īpašumus.Nekustamā īpašuma „Ozolmuižas remontdarbnīcas” nomnieks -SIA "LKWanderer”. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (tūkst. *euro*) |
| 2019. | 2020. | 2021. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība „Valsts nekustamie īpašumi” veiks nepieciešamās darbības lai pēc pārņemšanas valsts nekustamo īpašumu ierakstītu zemesgrāmatā uz valsts vārda Finanšu ministrijas personā.Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Alojas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece- Ozola

Bružas 67024927

vita.bruzas@vni.lv